
RAPORT

asupra propunerii legislative privind producerea şi comercializarea făinii, pâinii şi produselor de panificaţie
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond cu propunerea legislativă privind producerea şi comercializarea făinii, pâinii şi produselor de panificaţie, transmisă cu adresa nr.Pl – x 197  din 22 martie 2006 şi înregistrată sub nr.24/161/23.03.2006. 

La întocmirea raportului, Comisia a avut în vedere avizul Consiliului Legislativ, avizul negativ al Consiliului Economic şi Social şi punctul de vedere negativ al Guvernului.
 Propunerea legislativă are ca obiect de reglementare producerea şi comercializarea făinii, pâinii şi produselor de panificaţie, stabilind condiţiile de fabricare şi caracteristicile calitative pe care trebuie să le îndeplinească făina, pâinea şi produsele de panificaţie pentru a asigura consumatorilor produse igienice, sigure şi echilibrate din punct de vedere nutriţional.

Propunerea legislativă privind producerea şi comercializarea făinii, pâinii şi produselor de panificaţie face parte din categoria legilor organice, potrivit prevederilor art.73 din Constituţia României, republicată.

La dezbaterea propunerii legislative a participat ca invitat, în conformitate cu prevederile art.54 şi 55 din Regulamentul Camerei Deputaţilor, republicat, domnul Attila Blenesi – director în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 24 de deputaţi, din totalul de 25 de membri ai comisiei.

Proiectul de lege a fost respins cu 15 voturi pentru şi 9 împotrivă, în şedinţa din 11 aprilie 2006, din următorul motiv:
· În legislaţia României există reglementări a căror aplicare permite

realizarea de materii prime şi produse de panificaţie, care să asigure siguranţa alimentară a consumatorului.
Propunerea legislativă a fost respinsă de Senat în şedinţa din 16 martie 2006.

Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.

